CELEX: 62015CN0218
Language: da
Date: 2015-05-11 00:00:00
Title: Sag C-218/15: Anmodning om præjudiciel afgørelse indgivet af Tribunale ordinario di Campobasso (Italien) den 11. maj 2015 — straffesag mod Gianpaolo Paoletti m.fl.

10.8.2015   
            
            
               DA
            
            
               Den Europæiske Unions Tidende
            
            
               C 262/5
            
         Anmodning om præjudiciel afgørelse indgivet af Tribunale ordinario di Campobasso (Italien) den 11. maj 2015 — straffesag mod Gianpaolo Paoletti m.fl.
   (Sag C-218/15)
   (2015/C 262/06)
   Processprog: italiensk
   
      Den forelæggende ret
   
   Tribunale ordinario di Campobasso
   
      Tiltalte i straffesagen
   
   Gianpaolo Paoletti, Umberto Castaldi, Domenico Faricelli, Antonio Angelucci, Mauro Angelucci, Antonio D’Ovidio, Camillo Volpe, Alfredo Viali, Giampaolo Canzano, Raffaele Di Giovanni og Antonio Della Valle
   
      Præjudicielle spørgsmål
   
   
               1)
            
            
               Skal EMRK's artikel 7, artikel 49 i Den Europæiske Unions charter om grundlæggende rettigheder, proklameret i Nice den 7. december 2000, og artikel 6 [TEU] fortolkes således, at Rumæniens tiltrædelse af Den Europæiske Union den 1. januar 2007 har medført afskaffelse af den lovovertrædelse, som er fastsat og strafpålagt i artikel 12 i lovdekret nr. 286/1998 om konsoliderede bestemmelser [om indvandring], og som vedrører bistand til indvandring til og ophold i Italien for rumænske statsborgere?
            
         
               2)
            
            
               Skal de nævnte artikler fortolkes således, at de er til hinder for, at medlemsstaten kan anvende princippet om anvendelse med tilbagevirkende kraft af mildere straffe (in mitius) over for personer, der inden den 1. januar 2007 (eller en anden senere dato, hvor traktaten opnåede fuld virkning), dvs. det tidspunkt, hvor Rumæniens tiltrædelse af Den Europæiske Union fik virkning, overtrådte artikel 12 i lovdekret nr. 286/1998 om konsoliderede bestemmelser om indvandring ved at have ydet bistand til indvandring af rumænske statsborgere, hvilket fra den 1. januar 2007 ikke længere betragtes som en lovovertrædelse?